ddrg/super_eurlex huggingface dataset:
Euroopa Liidu Teataja L 212 , 17/08/1994 Lk 0001 - 0002

Soomekeelne eriväljaanne: Peatükk 16 Köide 2 Lk 0081

Rootsikeelne eriväljaanne: Peatükk 16 Köide 2 Lk 0081



Nõukogu otsus, 17. juuni 1994, millega volitatakse Euroopa Ühendust ja Euroopa Aatomienergiaühendust allkirjastama ja sõlmima Euroopa koolide põhikirja konventsiooni (94/557/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse Euroopa Aatomienergiaühenduse asutamislepingut, eriti selle artiklit 203, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: Euroopa ühenduste ülesanne on näha ette ühtne haridus oma töötajate lastele Euroopa koolides, tagades sellega ühenduse institutsioonide nõuetekohane toimimine ja hõlbustades nende tööülesannete täitmist; sel eesmärgil sõlmisid asutajaliikmesriigid 12. aprillil 1957. aastal Euroopa koolide põhikirja konventsiooni; 31. mai 1990. aastal pidasid nõukogu ja nõukogus kokku tulnud haridusministrid vajalikuks uue Euroopa koolide konventsiooni koostamist, et tõhustada koolide tegevust ning suurendada ühenduste osatähtsuse tunnustamist; Euroopa Ühenduse ja Euroopa Aatomienergiaühenduse eesmärkide saavutamise tagamiseks peavad ühendused osalema kõnealuse konventsiooni rakendamisel; Euroopa Ühendus ja Euroopa Aatomienergiaühendus osalevad konventsiooni rakendamisel, kasutades selleks konventsioonis sätestatud eeskirjadel põhinevaid ning selle tingimuste kohaselt tulevikus vastuvõetavatest õigusaktidest tulenevaid volitusi; seetõttu peavad Euroopa ühendused sõlmima nimetatud konventsiooni; käesoleva otsuse vastuvõtmiseks ettenähtud ainuvolitused on sätestatud Euroopa Ühenduse asutamislepingu artiklis 235 ja Euroopa Aatomienergiaühenduse asutamislepingu artiklis 203, ON TEINUD JÄRGMISE OTSUSE: Artikkel 1 Euroopa Ühendus ja Euroopa Aatomienergiaühendus kiidavad heaks Euroopa koolide põhikirja konventsiooni. Konventsiooni tekst on lisatud käesolevale otsusele. Artikkel 2 Nõukogu eesistuja on volitatud nimetama isiku või isikud, kellel on õigus alla kirjutada Euroopa Ühenduse ja Euroopa Aatomienergiaühenduse suhtes siduvale konventsioonile, samuti isik, kellel on õigus hoiule anda kinnitamiskiri kooskõlas konventsiooni artikliga 33. Luxembourg, 17. juuni 1994 Nõukogu nimel eesistuja Th. Mikroutsikos [1] EÜT C 93, 2.4.1993, lk 1. [2] EÜT C 128, 9.5.1994. --------------------------------------------------
Euroopa Liidu Teataja L 223 , 27/08/1994 Lk 0023 - 0023

Soomekeelne eriväljaanne: Peatükk 11 Köide 32 Lk 0161

Rootsikeelne eriväljaanne: Peatükk 11 Köide 32 Lk 0161



Nõukogu otsus, 18. juuli 1994, partnerlust ja arengut käsitleva koostöölepingu sõlmimise kohta Euroopa Ühenduse ja India Vabariigi vahel (94/578/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y seoses artikli 228 lõike 2 esimese lausega ja artikli 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühinemislepingu artikli 130 kohaselt peaks ühenduse arengukoostööpoliitika toetama arengumaade säästvat majanduslikku ja sotsiaalset arengut, nende tõrgeteta ja järkjärgulist integreerumist maailmamajandusse ja võitlust vaesuse vastu nendes maades; välissuhete kontekstis oma eesmärkide saavutamiseks peaks ühendus käesolevas otsuses osutatud lepingu heaks kiitma, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja India Vabariigi vahel sõlmitud partnerluse ja arengu koostöölepingu. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 29 ettenähtud teate. [3] Artikkel 3 Kokkuleppe artiklis 22 osutatud ühises korralduskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 18. juuli 1994 Nõukogu nimel eesistuja K. Kinkel [1] EÜT C 103, 14.4.1993, lk 8. [2] EÜT C 128, 9.5.1994. [3] EÜT L 214, 31.7.1998, lk 35. --------------------------------------------------
Euroopa Liidu Teataja L 212 , 17/08/1994 Lk 0015 - 0015

Soomekeelne eriväljaanne: Peatükk 16 Köide 2 Lk 0095

Rootsikeelne eriväljaanne: Peatükk 16 Köide 2 Lk 0095



Komisjoni otsus, 17. juuni 1994, Euroopa koolide põhikirja konventsiooni sõlmimise kohta (94/558/ESTÜ) EUROOPA ÜHENDUSTE KOMISJON, võttes arvesse Euroopa Söe- ja Teraseühenduse asutamislepingut, eriti selle artiklit 95, nõukogu nõusolekul, olles konsulteerinud nõuandekomiteega ning arvestades, et: Euroopa Söe- ja Teraseühenduse ülesanne on näha ette ühtne haridus oma töötajate lastele Euroopa koolides, tagades sellega ühenduse institutsioonide nõuetekohane toimimine ja hõlbustades nende tööülesannete täitmist; sel eesmärgil sõlmisid asutajaliikmesriigid 12. aprillil 1957. aastal Euroopa koolide põhikirja konventsiooni; 31. mai 1990. aasta nõukogu istungil pidasid nõukogu ja haridusministrid vajalikuks uue Euroopa koolide konventsiooni koostamist, et tõhustada koolide tegevust ning suurendada ühenduste osatähtsuse tunnustamist; Euroopa Söe- ja Teraseühenduse eesmärkide saavutamise tagamiseks peab ühendus osalema kõnealuse konventsiooni rakendamisel; Euroopa Söe- ja Teraseühendus osaleb konventsiooni rakendamisel, kasutades selleks konventsioonis sätestatud eeskirjadel põhinevaid ning selle tingimuste kohaselt tulevikus vastuvõetavatest õigusaktidest tulenevaid volitusi; seetõttu peab Euroopa Söe- ja Teraseühendus nimetatud konventsiooni sõlmima; käesoleva otsuse vastuvõtmiseks ettenähtud ainuvolitused on sätestatud ESTÜ asutamislepingu artiklis 95, ON VASTU VÕTNUD JÄRGMISE OTSUSE: Artikkel 1 Euroopa Söe- ja Teraseühenduse nimel kiidetakse heaks Euroopa koolide põhikirja konventsioon. Konventsiooni tekst on lisatud käesolevale otsusele. [1] Artikkel 2 Komisjoni president annab heakskiitmisdokumendi hoiule konventsiooni artikli 33 kohaselt. Luxembourg, 17. juuni 1994. Komisjoni nimel president Jacques Delors [1] EÜT L 212, 17.8.1994, lk 3. --------------------------------------------------
Euroopa Liidu Teataja L 246 , 21/09/1994 Lk 0025 - 0025



Komisjoni otsus, 20. september 1994, teatavate meetmete kohta seoses Albaaniast pärit ja sealt toodavate kalatoodete ja kahepoolmeliste karploomadega (EMPs kohaldatav tekst) (94/621/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli korralduse põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud otsusega 92/438/EMÜ, [2] eriti selle artikli 18 lõiget 1, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli korralduse põhimõtted, [3] viimati muudetud direktiiviga 92/118/EMÜ, [4] eriti selle artikli 19 lõiget 1, ning arvestades, et: Albaanias on avastatud koolera juhtumeid; koolera esinemine Albaanias kujutab tõenäoliselt tõsist ohtu rahva tervisele; seepärast on vaja ühenduse tasandil kiiresti vastu võtta vajalikud kaitsemeetmed kalatoodete ja kahepoolmeliste karploomade suhtes; Albaania asutuste tervishoiutagatiste puudumise korral on vaja keelata Albaaniast pärit või sealt toodavate kalatoodete ja kahepoolmeliste karploomade import, ON VASTU VÕTNUD KÄESOLEVA OTSUSE: Artikkel 1 Liikmesriigid keelavad Albaaniast pärit või sealt toodavate kalatoodete ja kahepoolmeliste karploomade impordi. Artikkel 2 Liikmesriigid muudavad impordi suhtes kohaldatavaid meetmeid, et viia need kooskõlla käesoleva otsusega. Liikmesriigid teatavad sellest viivitamata komisjonile. Artikkel 3 Käesolevat otsust kohaldatakse kuni 31. oktoobrini 1994. Artikkel 4 Käesolev otsus on adresseeritud liikmesriikidele. Brüssel, 20. september 1994 Komisjoni nimel komisjoni liige René Steichen [1] EÜT L 268, 24.9.1991, lk 56. [2] EÜT L 243, 25.8.1992, lk 27. [3] EÜT L 373, 31.12.1990, lk 1. [4] EÜT L 62, 15.3.1993, lk 49. --------------------------------------------------
Euroopa Liidu Teataja L 265 , 15/10/1994 Lk 0062 - 0062



Komisjoni otsus, 14. oktoober 1994, millega muudetakse otsust 94/621/EÜ teatavate meetmete kohta seoses Albaaniast pärit ja sealt toodavate kalatoodete ja kahepoolmeliste karploomadega (EMPs kohaldatav tekst) (94/671/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli korralduse põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud otsusega 92/438/EMÜ, [2] eriti selle artiklit 18, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli korralduse põhimõtted, [3] viimati muudetud direktiiviga 92/118/EMÜ, [4] eriti selle artiklit 19, ning arvestades, et: Albaanias on registreeritud koolera juhtumeid; koolera esinemine Albaanias kujutab tõenäoliselt tõsist ohtu rahva tervisele; komisjon on otsusega 94/621/EÜ [5] võtnud vastu vajalikud meetmed kalatoodete ja kahepoolmeliste karploomade suhtes; kõnealuseid kaitsemeetmeid tuleks laiendada tigudele, konnadele ja nendest valmistatud toodetele; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 94/621/EMÜ muudetakse järgmiselt. 1. Pealkiri asendatakse järgmisega: "Komisjoni otsus, 20. september 1994, teatavate kaitsemeetmete kohta seoses Albaaniast pärit või sealt toodavate elusloomade ja loomsete saadustega" . 2. Artikkel 1 asendatakse järgmisega: "Artikkel 1 Liikmesriigid keelavad Albaaniast pärit või sealt toodavate kalatoodete, kahepoolmeliste karploomade, tigude, konnade ja nendest valmistatud toodete impordi." Artikkel 2 Liikmesriigid muudavad impordi suhtes kohaldatavaid meetmeid, et viia need kooskõlla käesoleva otsusega. Liikmesriigid teatavad sellest komisjonile. Artikkel 3 Käesolev otsus on adresseeritud liikmesriikidele. Brüssel, 14. oktoober 1994 Komisjoni nimel komisjoni liige René Steichen [1] EÜT L 268, 24.9.1991, lk 56. [2] EÜT L 243, 25.8.1992, lk 27. [3] EÜT L 373, 31.12.1990, lk 1. [4] EÜT L 62, 15.3.1993, lk 49. [5] EÜT L 246, 21.9.1994, lk 25. --------------------------------------------------
Komisjoni otsus,

28. november 1994,

millega muudetakse otsuseid 94/143/EÜ, 94/187/EÜ, 94/309/EÜ, 94/344/EÜ, 94/446/EÜ ja 94/435/EÜ, milles sätestatakse loomatervishoiu nõuded ja sertifikaadid teatavate nõukogu direktiiviga 92/118/EMÜ hõlmatud toodete importimiseks

(EMPs kohaldatav tekst)

(94/775/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] eriti selle artikli 10 lõike 2 punkti c,

ning arvestades, et:

komisjoni otsustes 94/143/EÜ, [2] 94/187/EÜ, [3] 94/309/EÜ, [4] 94/344/EÜ, [5] 94/446/EÜ [6] ja 94/435/EÜ [7] sätestatakse loomatervishoiunõuded ja veterinaarsertifikaadid hobuslaste seerumi, loomasoolte, teatavate lemmikloomatoitude ja teatavate madala riskiastmega aineid sisaldavate parkimata nahkadest valmistatud ja lemmikloomadele ettenähtud söödavate toodete, loomatoiduks ettenähtud töödeldud loomse valgu, sealhulgas kõnealust valku sisaldavate toodete, inim- või loomatoiduks kõlbmatute, edasiseks töötlemiseks ettenähtud kontide, sarvede, sõrgade ja kapjade ning nendest valmistatud toodete ning seaharjaste importimiseks kolmandatest riikidest;

eespool nimetatud otsuseid on muudetud komisjoni otsusega 94/461/EÜ, [8] et sätestada nende kohaldamise alguskuupäevaks 1. detsember 1994; on ilmnenud, et kolmandad riigid ei suuda uusi impordinõudeid nimetatud kuupäevaks täita; häirete vältimiseks kaubanduses on vaja kõnealuste otsuste kohaldamiskuupäev edasi lükata 28. veebruarini 1995;

otsuseid 94/143/EÜ, 94/187/EÜ, 94/309/EÜ, 94/344/EÜ, 94/446/EÜ ja 95/435/EÜ tuleks vastavalt muuta;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 94/143/EÜ artiklis 2 asendatakse kuupäev "1. detsember 1994" kuupäevaga "28. veebruar 1995".

Artikkel 2

Otsuse 94/187/EÜ artiklis 2 asendatakse kuupäev "1. detsember 1994" kuupäevaga "28. veebruar 1995".

Artikkel 3

Otsuse 94/309/EÜ artiklis 2 asendatakse kuupäev "1. detsember 1994" kuupäevaga "28. veebruar 1995".

Artikkel 4

Otsuse 94/344/EÜ artiklis 2 asendatakse kuupäev "1. detsember 1994" kuupäevaga "28. veebruar 1995".

Artikkel 5

Otsuse 94/446/EÜ artiklis 4 asendatakse kuupäev "1. detsember 1994" kuupäevaga "28. veebruar 1995".

Artikkel 6

Otsuse 94/435/EÜ artiklis 5 asendatakse kuupäev "1. detsember 1994" kuupäevaga "28. veebruar 1995".

Artikkel 7

Käesolev otsus on adresseeritud liikmesriikidele.

Brüssel, 28. november 1994

Komisjoni nimel

komisjoni liige

René Steichen

[1] EÜT L 62, 15.3.1993, lk 49.

[2] EÜT L 62, 5.3.1994, lk 62.

[3] EÜT L 89, 6.4.1994, lk 18.

[4] EÜT L 137, 1.6.1994, lk 62.

[5] EÜT L 154, 21.6.1994, lk 45.

[6] EÜT L 183, 19.7.1994, lk 46.

[7] EÜT L 180, 14.7.1994, lk 40.

[8] EÜT L 189, 23.7.1994, lk 88.

--------------------------------------------------
Nõukogu ja komisjoni otsus,

19. detsember 1994,

Euroopa lepingu sõlmimise kohta ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel

(94/908/ESTÜ, EÜ, Euratom)

EUROOPA LIIDU NÕUKOGU,

EUROOPA ÜHENDUSTE KOMISJON,

võttes arvesse Euroopa Söe- ja Teraseühenduse asutamislepingut, eriti selle artiklit 95,

võttes arvesse Euroopa Ühenduse asutamislepingut, eriti selle artiklit 238 koos artikli 228 lõike 2 teise lausega ja lõike 3 teise lõiguga,

võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,

pärast konsulteerimist nõuandekomiteega ja nõukogu ühehäälsel nõusolekul,

võttes arvesse Euroopa Parlamendi arvamust, [1]

võttes arvesse nõukogupoolset heakskiitu vastavalt Euroopa Aatomienergiaühenduse asutamislepingu artiklile 101

ning arvestades, et:

eelkõige Euroopa Söe- ja Teraseühenduse asutamislepingu artiklites 2 ja 3 sätestatud ühenduse eesmärkide saavutamiseks on tarvis sõlmida Euroopa leping ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel, mis allkirjastati 8. märtsil 1993. aastal Brüsselis; asutamislepingus ei ole sätestatud kõiki käesoleva lepinguga hõlmatud juhte,

ON KOKKU LEPPINUD JÄRGMISES.

Artikkel 1

Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse nimel kiidetakse heaks Euroopa leping ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel koos sellega seotud protokollide, kirjavahetuse ja deklaratsioonidega.

Esimeses lõigus nimetatud tekstid on lisatud käesolevale otsusele.

Artikkel 2

1. Seisukohad, mida ühendusel tuleb võtta assotsiatsiooninõukogus, määratletakse kooskõlas Euroopa Ühenduse asutamislepingu vastavate sätetega komisjoni ettepaneku põhjal nõukogu poolt või, vajaduse korral, komisjoni poolt.

2. Artiklis 1 osutatud lepingu artikli 106 kohaselt on nõukogu eesistuja assotsiatsiooninõukogu eesistuja ja esitab ühenduse seisukoha. Komisjoni esindaja juhatab assotsiatsioonikomiteed selle töökorras sätestatud korras ja esitab ühenduse seisukoha.

Artikkel 3

Nõukogu eesistuja edastab Euroopa Ühenduse nimel artiklis 1 osutatud lepingu artikliga 124 ettenähtud teate. Komisjoni president edastab selle teate Euroopa Söe- ja Teraseühenduse ning Euroopa Aatomienergiaühenduse nimel.

Brüssel, 19. detsember 1994

Nõukogu nimel

eesistuja

K. Kinkel

Komisjoni nimel

president

J. Delors

[1] EÜT C 315, 22.11.1993, lk 103

--------------------------------------------------
Euroopa Liidu Teataja L 341 , 30/12/1994 Lk 0061 - 0061

Soomekeelne eriväljaanne: Peatükk 11 Köide 34 Lk 0003

Rootsikeelne eriväljaanne: Peatükk 11 Köide 34 Lk 0003



Nõukogu otsus, 19. detsember 1994, Euroopa Ühenduse ja Lõuna-Aafrika Vabariigi vahelise koostöölepingu sõlmimise kohta (94/822/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y seoses artikli 228 lõike 2 esimese lausega ja artikli 3 esimese lõiguga, võttes arvesse komisjoni ettepanekut, võttes arvesse Euroopa Parlamendi nõusolekut [1] ning arvestades, et: Euroopa Nõukogu poolt 29. oktoobril 1993. aastal välja antud üldsuunised, nõukogu 25. mai 1993. aasta otsus Lõuna-Aafrikaga tulevikus tehtava arengukoostöö kohta ning nõukogu 6. detsembri 1993. aasta otsus 93/678/CFSP ühismeetme kohta, mille nõukogu on vastu võtnud Euroopa Liidu lepingu artikli J.3 alusel demokraatlikule ja paljurahvuselisele Lõuna-Aafrikale ülemineku toetuseks [2] tingimusel, et luuakse asjakohane koostööraamistik kõnealuse ülemineku majanduslike ja sotsiaalsete aluste konsolideerimiseks; nõukogu oma 18. ja 19. aprilli 1994. aasta kohtumisel otsustas Lõuna-Aafrika jaoks vastu võtta meetmete paketi, mille hulka kuulus pakkumine lepingu kiireks sõlmimiseks; välissuhete kontekstis oma eesmärkide saavutamiseks peaks ühendus Lõuna-Aafrikaga läbiräägitud koostöölepingu heaks kiitma, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Lõuna-Aafrika Vabariigi vahelise koostöölepingu. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 8 ettenähtud teate. Artikkel 3 Käesolev otsus avaldatakse Euroopa Ühenduste Teatajas. Brüssel, 19. detsember 1994 Nõukogu nimel eesistuja K. Kinkel [1] Arvamus on esitatud 30. novembril 1994 (Euroopa Ühenduste Teatajas seni avaldamata). [2] EÜT L 316, 17.12.1993, lk 45. --------------------------------------------------
Euroopa Liidu Teataja L 351 , 31/12/1994 Lk 0015 - 0015

Soomekeelne eriväljaanne: Peatükk 4 Köide 8 Lk 0018

Rootsikeelne eriväljaanne: Peatükk 4 Köide 8 Lk 0018



Nõukogu otsus, 19. detsember 1994, kirjade vahetuse teel kokkuleppe sõlmimise kohta, mis käsitleb ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahel sõlmitud kalanduskokkuleppe muutmist (94/829/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: 13. märtsil 1984. aastal ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahel allkirjastatud kalanduskokkuleppe [3] kehtivus lõpeb 31. jaanuaril 1995; vastavalt artiklile 15 pikendatakse kokkulepet veel kuue aasta võrra, kui kumbki osapool kokkulepet ei lõpeta; on peetud läbirääkimisi eesmärgiga kokkulepet muuta, et see sisaldaks sätteid, kuidas kalandussektoris edendada ühisettevõtete asutamist ühenduse laevaomanike ja Gröönimaa ettevõtete vahel; kalanduskokkulepet muutva kirjade vahetuse teel sõlmitud kokkuleppe kinnitamine on Euroopa Ühenduse huvides, ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks kirjade vahetuse teel sõlmitud kokkulepe, millega muudetakse ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelist kalanduskokkulepet. Kokkuleppe tekst on lisatud käesolevale otsusele. Artikkel 2 Nõukogu eesistuja on volitatud määrama isikud, kellel on õigus kirjade vahetuse teel sõlmitud kokkuleppele alla kirjutada ja see ühenduse suhtes siduvaks muuta. Artikkel 3 Käesolev otsus avaldatakse Euroopa Ühenduste Teatajas. Brüssel, 19. detsember 1994 Nõukogu nimel eesistuja J. Borchert [1] EÜT C 282, 8.10.1994, lk 6. [2] EÜT C 341, 5.12.1994. [3] EÜT L 29, 1.2.1985, lk 9. --------------------------------------------------
Euroopa Liidu Teataja L 357 , 31/12/1994 Lk 0001 - 0001

Soomekeelne eriväljaanne: Peatükk 11 Köide 35 Lk 0003

Rootsikeelne eriväljaanne: Peatükk 11 Köide 35 Lk 0003



Nõukogu ja komisjoni otsus 94/907/ESTÜ, EÜ, EURATOM, 19. detsember 1994, Euroopa lepingu sõlmimise kohta ühelt poolt Euroopa ühenduste ja nende liikmesriikide ning teiselt poolt Rumeenia vahel EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 238 koostoimes artikli 228 lõike 2 teise lause ning lõike 3 teise alalõiguga, võttes arvesse Euroopa Söe- ja Teraseühenduse asutamislepingut, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse nõukogupoolset heakskiitu vastavalt Euroopa Aatomienergiaühenduse asutamislepingu artiklile 101, võttes arvesse Euroopa Parlamendi nõusolekut [1] ning arvestades, et: 1. veebruaril 1993. aastal Brüsselis allakirjutatud Euroopa leping, mis on sõlmitud ühelt poolt Euroopa ühenduste ja nende liikmesriikide ning teiselt poolt Rumeenia vahel, tuleks heaks kiita, OTSUSTAVAD: Artikkel 1 Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse nimel kiidetakse heaks Euroopa leping, mis on sõlmitud ühelt poolt Euroopa ühenduste ja nende liikmesriikide ning teiselt poolt Rumeenia vahel, koos sellega seotud protokollide, kirjade vahetuse ja deklaratsioonidega. Esimeses lõigus nimetatud tekstid on lisatud käesolevale otsusele. Artikkel 2 1. Seisukohad, mida ühendusel tuleb võtta assotsiatsiooninõukogus, määratletakse kooskõlas Euroopa Ühenduse asutamislepingu vastavate sätetega komisjoni ettepaneku põhjal nõukogu poolt või vajaduse korral komisjoni poolt. 2. Artiklis 1 osutatud lepingu artikli 107 kohaselt on nõukogu eesistuja assotsiatsiooninõukogu eesistuja ja esitab ühenduse seisukoha. Komisjoni esindaja juhatab assotsiatsioonikomiteed selle töökorras sätestatud korras ja esitab ühenduse seisukoha. Artikkel 3 Nõukogu eesistuja edastab Euroopa Ühenduse nimel artiklis 1 osutatud lepingu artikliga 125 ettenähtud teatise. Komisjoni eesistuja edastab selle teatise Euroopa Söe- ja Teraseühenduse ning Euroopa Aatomienergiaühenduse nimel. Brüssel, 19. detsember 1994 Nõukogu nimel eesistuja K. Kinkel Komisjoni nimel president J. Delors [1] EÜT C 315, 22.11.1993, lk 103. --------------------------------------------------